recursal/SuperWikiNEXT-32B huggingface dataset:
**जीवन युद्ध** 1997 में बनी हिन्दी भाषा की फिल्म है। पार्थो घोष द्वारा निर्देशित इस फिल्म में मिथुन चक्रवर्ती, राखी, जयाप्रदा, अतुल अग्निहोत्री, ममता कुलकर्णी, शक्ति कपूर, रमी रेड्डी, आलोक नाथ और मोहन जोशी मुख्य कलाकार हैं।

संक्षेप
-------

वासुदेव राय अपनी पत्नी और बेटे रोहित (अतुल अग्निहोत्री) के साथ एक छोटे से शहर में रहता है। वासुदेव एक स्कूल के शिक्षक के रूप में काम करता है जो दयालु और उदार गजराज चौधरी द्वारा संचालित होता है। एक दिन, देव प्रकाश (मिथुन चक्रवर्ती) नामक एक ट्रक चालक वासुदेव के शरीर को पास के अस्पताल ले जाता है और चिकित्सक से उसका इलाज करने का अनुरोध करता है। डॉक्टर निर्धारित करता है कि वासुदेव मर चुका है। वो पुलिस को बुलाता है और देव बयान देने के लिये उनके आने का इंतजार करने के लिए कहता है। देव गायब हो जाता है, इस प्रकार उसे वासुदेव की मृत्यु के लिए जिम्मेदार माना जाता है। वासुदेव की पत्नी और बेटे को तबाह कर दिया गया है और रोहित अपने पिता की मौत का बदला लेने के लिए कसम खाता है और शहर छोड़ देता है। उसकी जाँच से उसने ये निष्कर्ष निकाला कि हत्यारा उसके घर के शहर के पास कहीं है। उसे यह पता चला है कि उसके शहर में अब एक नया पुलिस इन-चार्ज, इंस्पेक्टर अजय कुमार आया है। रोहित को संदेह है कि अजय ऐसा नहीं है जैसा बन रहा और उसने पूछताछ करने शुरू किया। जल्द ही वह अजय का खुलासा करता है जो देव ही है। उसपर वासुदेव की हत्या का आरोप लगाया गया लेकिन देव ने अपने को निर्दोष बताया। इसका कोई फायदा नहीं हुआ, क्योंकि कोई भी अब उससे विश्वास नहीं करता है। निराश होकर उसने चौधरी की सुंदर बेटी, काजल (ममता कुलकर्णी) का अपहरण कर लिया। गजराज चौधरी, उसके आदमी और असली अजय कुमार उसका पीछा कर रहे हैं। क्या देव वास्तव में निर्दोष है? यदि हां, तो वासुदेव को किसने मारा?

मुख्य कलाकार
------------

* मिथुन चक्रवर्ती - देव प्रकाश
* राखी गुलज़ार - श्रीमती राय
* जयाप्रदा - रानी
* अतुल अग्निहोत्री - रोहित राय
* ममता कुलकर्णी - काजल चौधरी
* शक्ति कपूर - रानी का साथी
* मोहन जोशी - गजराज चौधरी
* आलोक नाथ - वासुदेव राय
* रमी रेड्डी - मदन
* गिरजा शंकर - इंस्पेक्टर अजय कुमार

संगीत
-----

सभी गीत समीर द्वारा लिखित; सारा संगीत नदीम-श्रवण द्वारा रचित।

| क्र॰ | शीर्षक | गायक | अवधि |
| --- | --- | --- | --- |
| 1. | "कमीज मेरी काली" | ईला अरुण, कविता कृष्णमूर्ति | 5:40 |
| 2. | "राजा कैसे बैठूँ" | साधना सरगम, सुदेश भोंसले | 7:04 |
| 3. | "शर्म आने लगी" | कविता कृष्णमूर्ति | 5:59 |
| 4. | "सुन सजना तेरे बिन" | अलका याज्ञनिक, बाबुल सुप्रियो | 5:18 |
| 5. | "तू है मेरे दिल का" | कविता कृष्णमूर्ति | 5:41 |
| 6. | "जिंदगी को गुजारने के लिये" | पंकज उधास, अलका याज्ञनिक | 6:31 |

बाहरी कड़ियाँ
-------------

* *जीवन युद्ध*  इंटरनेट मूवी डेटाबेस पर
आयोवा राज्य कि संयुक्त राज्य अमेरका में स्थिति
**आयोवा** संयुक्त राज्य अमरीका के मध्य-पश्चिम में स्थित एक राज्य है जिसे कभी-कभी अमेरिका का दिल भी कहा जाता है। यह पूर्व में मिसिसिपी नदी और पश्चिम में मिसौरी नदी और बिग सिओक्स नदी के किनारे स्थित है। आयोवा का नाम अमेरिकन इंडियन जनजाति आयवे, जो यूरोपीय लोगों के आगमन के समय इस क्षेत्र के निवासी थे, के नाम पर आधारित है। यह राज्य फ्रेंच शासन के समय उसका हिस्सा भी रहा। बाद में जब इसे लोइसिआना ने खरीद लिया तब यहाँ के रहने वालों ने खेती-बाड़ी वाली अर्थव्यवस्था के साथ इसकी नींव डाली। आयोवा अक्सर दुनिया में खाद्य सामग्री की राजधानी भी कही जाती है, पर यह याद रखना चाहिए की इसकी अर्थव्यवस्था, संस्कृति और परिदृश्य काफी भिन्न भिन्न है।

मध्य २०वि सदी में आयोवा की कृषि आधारित अर्थव्यवस्था में बदलाव आये और यह उत्पाद निर्माण, प्रसंस्करण, वित्तीय सेवाओं, जैव प्रौद्योगिकी, हरी ऊर्जा आधारित अर्थव्यवस्था में तबदील हो गयी। आयोवा रहने के हिसाब से पूरे देश में सबसे सुरक्षित राज्य माना जाता है। डि मायिन राज्य का सबसे बड़ा शहर भी है और इसकी राजधानी भी। 2016 में इसकी आबादी 31,34,693 अनुमानित की गई है। यह इसे संयुक्त राज्य में 30वां सबसे अधिक आबादी वाला राज्य बनाता है।

सन्दर्भ
-------

बाहरी कड़ियाँ
-------------

  


| * दे
* वा
* सं
संयुक्त राज्य अमेरिका के राज्य |
| --- |
| राजधानी: वॉशिंगटन डी॰ सी॰ (कोलंबिया का जिला) |
| अलास्का  •  अलाबामा  •  आर्कन्सा  •  आयडहो  •  आयोवा  •  इण्डियाना  •  इलिनॉय  •  एरीज़ोना  •  ओहायो  •  औरिगन  •  ओक्लाहोमा  •  केन्सास  •  कॅण्टकी  •  कैलिफ़ोर्निया  •  कॉलोराडो  •  कनेक्टिकट  •  जॉर्जिया  •  टेनेसी  •  टेक्सस  •  डेलावेयर  •  न्यू जर्सी  •  न्यूयॉर्क  •  नेब्रास्का  •  न्यू मेक्सिको  •  नेवाडा  •  नॉर्थ डकोटा  •  न्यू हेम्पशायर  •  नॉर्थ कैरोलीना  •  पेन्सिलवेनिया  •  फ़्लोरिडा  •  मेन  •  मैरिलैण्ड  •  मिशिगन  •  मिनेसोटा  •  मिसिसिपी  •  मासेचुसेट्स  •  मोन्टाना  •  मिज़ूरी  •  रोड आइलैण्ड  •  विस्कान्सिन  •  वर्जीनिया  •  वरमॉण्ट  •  वायोमिंग  •  दक्षिणी केरोलाइना  •  दक्षिण डकोटा  •  पश्चिम वर्जीनिया  •  यूटा  •  लुईज़ियाना  •  वाशिंगटन  •  हवाई |
**आम्रपाली** 1966 में बनी हिन्दी भाषा की फिल्म है। यह लेख टंडन द्वारा निर्देशित है, जिसमें वैजयन्ती माला और सुनील दत्त मुख्य भूमिका में हैं। फिल्म का संगीत शंकर-जयकिशन द्वारा किया गया था। इस फिल्म के अधिकार शाहरुख खान की रेड चिलीज़ एंटरटेनमेंट के पास हैं।

संक्षेप
-------

मगध सम्राट अजातशत्रु (सुनील दत्त) पड़ोसी राज्य वैशाली पर जीत स्थापित नहीं कर पाया है जबकि उसने बाकी सभी राज्यों पर नियंत्रण ले लिया है। वह वैशाली पर हमला करता है लेकिन फिर से हार जाता है। घायल और खो जाने पे वह वैशाली के सैनिक की आड़ ले लेता है और आम्रपाली (वैजयन्ती माला) नामक एक महिला के साथ शरण लेता है। वे एक-दूसरे के प्यार में पड़ जाते हैं। अजातशत्रु सेनापति बलभद्र सिंह के रूप में सहयोगी पाता है और दोनों वैशाली पर नियंत्रण पाने की साजिश शुरू करते हैं। 

वैशाली सम्राट को अजातशत्रु और आम्रपाली के प्रेम-सम्बंध के बारे में पता चलता है और वह उसे मौत की सजा देता है। इस पर अजातशत्रु क्रोधित हो जाता है। वह अपनी सेनाओं को इकट्ठा करता है और वैशाली की ओर भगाता है और शहर को लगभग जला देता है, जिससे लगभग सभी लोग मारे जाते हैं। वह अपने प्रिय को काल कोठरी से मुक्त करने के लिए भागता है। वह उसे मुक्त कर देता है लेकिन यह वह आम्रपाली नहीं है; यह आम्रपाली काफी अलग है। इस बीच वह गौतम बुद्ध के साथ अपनी मुलाकात के बाद बदल गई है और वह खुद उनकी शिष्य और एक अरिहंत बन गई है।

मुख्य कलाकार
------------

* वैजयन्ती माला — आम्रपाली
* सुनील दत्त — मगध सम्राट अजातशत्रु
* प्रेमनाथ — सेनापति वीर
* बिपिन गुप्ता — वैशाली के सम्राट
* गजानन जागीरदार — कुलपति महानाम
* के एन सिंह
* रणधीर
* केशव राणा — वैशाली का सैनिक
* बेला बोस
* मृदुला रानी — राजमाता
* रूबी मेयर — वैशाली की साम्राज्ञी

संगीत
-----

सभी शंकर जयकिशन द्वारा संगीतबद्ध।

| क्र॰ | शीर्षक | गीतकार | गायक | अवधि |
| --- | --- | --- | --- | --- |
| 1. | "नाचो गाओ नाचो धूम मचाओ" | शैलेन्द्र | लता मंगेश्कर | 5:15 |
| 2. | "जाओ रे जोगी तुम जाओ रे" | शैलेन्द्र | लता मंगेश्कर | 3:28 |
| 3. | "तुम्हें याद करते करते" | शैलेन्द्र | लता मंगेश्कर | 3:36 |
| 4. | "नील गगन की छाँव में" | हसरत जयपुरी | लता मंगेश्कर | 3:54 |
| 5. | "तड़प ये दिन रात की" | शैलेन्द्र | लता मंगेश्कर | 4:23 |

सन्दर्भ
-------

1. ↑  "फिल्म 'आम्रपाली' में बुद्ध बनेंगे विनोद खन्ना". *आज तक*. मूल से 2 जनवरी 2020 को पुरालेखित. अभिगमन तिथि 2 जनवरी 2020.

बाहरी कड़ियाँ
-------------

* *आम्रपाली*  इंटरनेट मूवी डेटाबेस पर
आयोनियन सागर
एड्रियाटिक सागर के दक्षिण में स्थित **आयोनियन सागर** या **आयोनियाई सागर**, भूमध्य सागर की एक इकाई है। इसके पश्चिम में इटली का दक्षिणी भाग जिसमें कैलाब्रिया शामिल है, सिसिली और सलेंतो प्रायद्वीप जबकि पूर्व में दक्षिणपश्चिमी अल्बानिया जिसमें सरांदा और हिमारा शामिल हैं और बड़ी संख्या में यूनानी द्वीप जैसे कि कोर्फु, ज़ांते, केफालोनिया, इथाहा और लेफ्कस आदि स्थित हैं। इन द्वीपों को सामूहिक रूप से आयोनियन द्वीप समूह पुकारा जाता है। यह सागर दुनिया में सबसे अधिक भूकंपीय गतिविधि वाले क्षेत्रों में से एक है।

भूमध्य सागर का सबसे गहरा स्थान केलिप्सो गर्त, जो −5,267 मी॰ (−17,280 फीट), गहरा है आयोनियन सागर में स्थित है, जिसके निर्देशांक 36°34′N 21°8′E﻿ / ﻿36.567°N 21.133°E﻿ / 36.567; 21.133 है।

सन्दर्भ
-------

1. ↑  Barale, Vittorio (2008). "The European Marginal and Enclosed Seas: An Overview". प्रकाशित Vittorio Barale and Martin Gade (eds) (संपा॰). *Remote Sensing of the European Seas*. Springer Science+Business Media. पपृ॰ 3–22. आई॰ऍस॰बी॰ऍन॰ 978-1402067716. LCCN 2007-942178. अभिगमन तिथि 28 अगस्त 2009.सीएस1 रखरखाव: फालतू पाठ: editors list (link)
2. ↑  "NCMR - MAP". मूल से 28 अगस्त 2009 को पुरालेखित. अभिगमन तिथि 2 दिसंबर 2010.
**अबोध** 1984 में बनी हिन्दी भाषा की फिल्म है। ये फिल्म माधुरी दीक्षित की पहली फिल्म होने के लिये जानी जाती है।

संक्षेप
-------

भोली, बालवत और अकालिक, गौरी अपने माता-पिता के साथ एक छोटे से शहर में रहती है। एक मेले में, वह शंकर के साथ एक बहस में आती है। इसके तुरंत बाद, गौरी को बताया जाता है कि उसकी शादी की व्यवस्था की गई है। पहले गौरी रोमांचित होती है, फिर उसे पता चलता है कि उसका दूल्हा शंकर है, लेकिन आखिरकार इस विवाह के लिये वो मान जाती है। शंकर के निवास पर पहुँचने के बाद, वह शंकर के छोटे भाई के साथ अपना अधिकांश समय बिताती है। उसके पति को यह महसूस हुआ कि गौरी अभी तक परिपक्व नहीं हुई है। वह उसके साथ घनिष्ठ होने में असमर्थ है। गौरी जल्द ही ऊब जाती है, और अपने माता-पिता के घर में फिर से चली जाती है, जहां वह कई महीनों तक रहती है। यहाँ वह वास्तव में बड़ी होती है, शादी और अंतरंगता के महत्त्व को महसूस करती है। तब वह शंकर के घर लौट आती है, जहां उसका स्वागत होता है - हालांकि काफी गर्मजोशी से नहीं। गौरी को यह महसूस होना शुरू हो गया कि उसके बचकानेपन ने उसके और शंकर के बीच दूरी बनाई है। वह दूसरे शहर में अध्ययन करने के लिए चला गया है। कई महीनों तक परिवार को उसके बारे में कोई खबर नहीं मिलती है। शंकर के पिता गजानन सिंह छात्रावास का दौरा करते हैं जहां उनका बेटा रहता है। हालांकि, गजानन ने पाया कि शंकर ने छात्रावास छोड़ दिया है। 3 महीने के लिए, शंकर गायब हो गया। अंत में, शंकर गौरी के बचपन की दोस्त रत्ना से इत्तिफ़ाक़ से मिलता है। रत्ना से बात करने के बाद, शंकर को पता चलता है कि गौरी परिपक्व हो गई है और उससे प्यार करती है। वह गौरी से मिलने के लिए वापस दौड़ चला जाता है। वे दोनों में सुलह हो जाती और दोनों खुशी से रहते हैं

मुख्य कलाकार
------------

* तापस पाल, शंकर
* माधुरी दीक्षित, गौरी
* शीला डेविड, रत्ना
* विनोद शर्मा - शंकर के पिता
* दिनेश हिंगू - फोटोग्राफर
* लीला मिश्रा, शंकर की दादी
* सविता प्रभुने - गौरी की भाभी
* अशोक सर्राफ, हनुमान
* मोहन चोटी

संगीत
-----

गीतकार और संगीतकार - रवीन्द्र जैन
1. चन्द्र बाल शोबितम - हेमलता
2. साम्ब सदा शिव - के॰ जे॰ येशुदास
3. घिर आए मेघ पर्बत पे - हेमलता
4. मंदिर की मूर्ति सी - हेमलता, सुरेश वाडकर
5. तुझे देखने को तरसती है - सुरेश वाडकर
6. घनी घनी अमरिया - हेमलता
7. घनी घनी अमरियो (भाग-2) - हेमलता

सन्दर्भ
-------

1. ↑  विनोद विप्लव. *हिंदी सिनेमा के 150 सितारे*. प्रभात प्रकाशन. पृ॰ माधुरी दीक्षित अनुभाग. आई॰ऍस॰बी॰ऍन॰ 9789350482957. `|access-date=` दिए जाने पर `|url= भी दिया जाना चाहिए` (मदद)

बाहरी कड़ियाँ
-------------

* *अबोध*  इंटरनेट मूवी डेटाबेस पर

|  |  |
| --- | --- |
|  | ***अबोध*** को विक्षनरी में देखें जो एक मुक्त शब्दकोश है।  |
अरबी-फ़ारसी लिपि में "ख़ुदा हाफ़िज़" जो आम-लिखाई में "ख़दा हाफ़ज़" है क्योंकि छोटे स्वर अनुमानित करे जाते हैं। यह एक अशुद्ध अब्जद है क्योंकि इसमें लम्बे स्वर दर्शाए जाते हैं और छोटे स्वर दर्शाने के चिह्न भी उपलब्ध हैं
**अब्जद** ऐसी लिपि होती है जिसमें हर अक्षर एक व्यंजन होता है। इसमें स्वर लिखा ही नहीं जाता और पाठक को स्वयं ही स्वर का अनुमान लगाना पड़ता है। प्राचीनकाल में फ़ोनीशियाई वर्णमाला एक अब्जद लिपि थी और उस से उत्पन्न यूनानी लिपि और आरामाई लिपि दोनों अब्जद थी। इसी प्रकार अरबी, इब्रानी और पहलवी लिपियाँ भी अब्जद थीं। कई आधुनिक अब्जद लिपियाँ अशुद्ध होती हैं, यानि उनमें कभी-कभी स्वर दर्शाए जाते हैं। इसका उदाहरण आधुनिक अरबी लिपि है।

नामोत्पत्ति
-----------

"अब्जद" नाम अरबी के पहले चार अक्षरों के नामों को जोड़कर उतपन्न हुआ है: अ + ब + ज + द। यह नाम पीटर डैनियल्ज़ ने रखा था जो भाषावैज्ञानिकों में लोकप्रिय हो गया। इन्होंने ही "अबुगिदा" का नाम भी रखा था।

इन्हें भी देखें
---------------

* अबुगिदा

सन्दर्भ
-------

1. ↑  William Bright (2000:65–66): "A Matter of Typology: Alphasyllabaries and Abugidas". In: Studies in the Linguistic Sciences. Volume 30, Number 1, pages 63–71
2. ↑  Daniels, Peter T. & Bright, William, eds. (1996). The World's Writing Systems. OUP. p. 4. ISBN 978-0195079937.
**अरुंधती घोष** (25 नवंबर 1939 – 26 जुलाई 2016) एक पूर्व भारतीय राजनयिक थी। इन्होंने आस्ट्रिया , मिस्र, दक्षिण कोरिया, हालैंड और कई अन्य देशों में राजदूत के रूप में काम किया था। ये संयुक्त राष्ट्र में भारत की राजदूत भी रह चुकी हैं।

प्रारंभिक जीवन
--------------

अरुंधति घोष एक प्रमुख बंगाली परिवार से आती है। ये सर्वोच्च न्यायालय की पूर्व न्यायाधीश रूमा पाल और प्रसार भारती के पूर्व अध्यक्ष भास्कर घोष की बहन हैं। इनकी बेटी सागरीका घोष और दामाद राजदीप सरदेसाई वर्तमान में सीएनएन आईबीएन समाचार चैनल की भारतीय इकाई चलाने वाले प्रमुख पत्रकार हैं। ये एक सामाजिक कार्यकर्ता संजय घोष की चाची हैं, जिन्हें 1997 में असम में उल्फा द्वारा अपहरण कर लिया और मार डाला गया था।

मुंबई में पली बढ़ी अरुंधति का बचपन मुंबई में ही बिता, जहां के कैथेड्रल और जॉन कॉनन स्कूल में इनकी प्रारंभिक शिक्षा सम्पन्न हुई। उसके ये कोलकाता के लेडी ब्रेबॉर्न कॉलेज से स्नातक की पढ़ाई पूरी की। 1962 में इन्होंने विश्व-भारती विश्वविद्यालय से अंग्रेजी में एम. ए. किया।

राजनयिक कार्यक्षेत्र
--------------------

1962 में ही इन्होंने यूपीएससी का एग्जाम दिया और आईएफएस में सलेक्ट हो गई। ये मसूरी में शुरुआती ट्रेनिंग के बाद दिल्ली आई। यहां से इन्हें आस्ट्रिया स्थित भारतीय दूतावास में भेजा गया। उस वक्त विदेश सेवा वालों को विदेशी भाषा में परीक्षा उत्तीर्ण करना अनिवार्य होता था। इन्होंने जर्मन भाषा की परीक्षा उत्तीर्ण तब कहीं जाकर इनकी सर्विस कन्फर्म हुई। उसके बाद इन्होंने मिस्र, दक्षिण कोरिया और कई अन्य देशों में राजदूत के रूप में काम किया। उसके बाद 1965 में हालैंड में इनकी पोस्टिंग हुई थी। उसके बाद ये संयुक्त राष्ट्र में राजदूत बनकर आ गयी जहां भारत के लिए काम करना उनके लिए काफी चुनौती पूर्ण था।

इन्होंने ऑस्ट्रिया, नीदरलैंड, बेल्जियम,बांग्लादेश और न्यूयॉर्क (संयुक्त राष्ट्र के स्थायी मिशन में) और कोरिया गणराज्य, मिस्र में भारत के राजदूत के रूप में कार्य किया है। साथ ही पेरिस और जिनेवा में संयुक्त राष्ट्र कार्यालयों में यूनेस्को के निरस्त्रीकरण हेतु प्रतिनिधि तथा जिनेवा सम्मेलन में भी भागीदारी दी। ये 1997 में सेवानिवृत्त हुई। सेवानिवृति के बाद 2001 से 2004 तक ये संघ लोक सेवा आयोग की सदस्य भी रही।

सन्दर्भ
-------

1. ↑  "Arundhati Ghose". The South Asian Women's NETwork. मूल से 22 अक्तूबर 2013 को पुरालेखित. अभिगमन तिथि 2013-10-18.
2. ↑  "Terrorists, Human Rights and the संयुक्त राष्ट्र". South Asia Terrorism Portal. मूल से 10 अक्तूबर 2008 को पुरालेखित. अभिगमन तिथि 2013-10-18.
3. ↑  "आज कुछ लोग सिर्फ अपने बारे में साचते हैं : अरुंधति घोष से शशिकांत की बातचीत". मूल से 19 अक्तूबर 2013 को पुरालेखित. अभिगमन तिथि 18 अक्तूबर 2013.
4. ↑  "सेवानिवृत राजदूत अरुंधति घोष" (PDF). मूल (PDF) से 5 मार्च 2016 को पुरालेखित. अभिगमन तिथि 16 जून 2020.
अरीठा का वृक्ष
अरीठा का फल और उसकी आन्तरिक रचना
**रीठा** या **अरीठा** (soap nut) एक वृक्ष है जो लगभग हरजगह भारतवर्ष में पाया जाता है। इसके पत्ते गूलर के पत्तों से बड़े, छाल भूरी तथा फल गुच्छों में होते हैं। इसकी दो जातियाँ हैं। पहली सापीन्दूस् मूकोरोस्सी (Sapindus Mukorossi) और दूसरी सापीन्दूस् त्रीफ़ोल्यातूस् (Sapindus Trifoliatus)। 

सापीन्दूस् मूकोरोस्सी के जंगली पेड़ हिमालय के क्षेत्र में अधिक पाये जाते जाते हैं। इसके अतिरिक्त उत्तर भारत में तथा आसाम आदि में लगाये हुए पेड़ बाग-बगीचों में या गांवों के आसपास पाये जाते हैं। इसके फलों को पानी में भिगोने और मथने से फेन उत्पन्न होता है और इससे सूती, ऊनी तथा रेशमी सब प्रकार के कपड़े तथा बाल धोए जा सकते हैं। आयुर्वेद के मत में यह फल त्रिदोषनाशक, गरम, भारी, गर्भपातक, वमनकारक, गर्भाशय को निश्चेष्ट करनेवाला तथा अनेक विषों का प्रभाव नष्ट करेनवाला है। संभवत: वमनकारक होने कारण ही यह विषनाशक भी है। वमन के लिए इसकी मात्रा दो से चार माशे तक बताई जाती है। फल के चूर्ण के गाढ़े घोल की बूंदोंको नाक में डालने से अधकपारी, मिर्गी और वातोन्माद में लाभ होना बताया गया है।

सापीन्दूस् त्रीफ़ोल्यातूस् के पेड़ दक्षिण भारत में पाए जाते हैं, इसमें 3-3 फल एक साथ जुड़े होते हैं। इसके फलों की आकृति वृक्काकार होती है और अलग होने पर जुड़े हुए स्थान पर हृदयाकार चिह्न पाया जाता है। ये पकने पर लालिमा लिए भूरे रंग के होते हैं। दूसरे प्रकार के वृक्ष से प्राप्त बीजों से तेल निकाला जाता है, जो औषधि के काम आता है। इस वृक्ष से गोंद भी मिलता है।

बाहरी कड़ियाँ
-------------

* रीठा (हेल्थ ऐण्ड थिरैपी)
* Flora of China: *Sapindus* species list

संदर्भ
------

1. ↑  "*Sapindus* L." *TROPICOS*. Missouri Botanical Garden. अभिगमन तिथि 2010-01-13.
2. ↑  "Genus: *Sapindus* L." *Germplasm Resources Information Network*. United States Department of Agriculture. 2007-10-05. मूल से 14 जनवरी 2009 को पुरालेखित. अभिगमन तिथि 2010-01-13.
**अब्द अल-रहमान इब्न सखर अलदाउदी** (603–681), जिन को **अबू हुरैरा के** नाम से जाना जाता है, मुहम्मद के सहबा (साथियों) में से एक थे, और सुन्नी इस्लाम के अनुसार, हदीस का सबसे प्रसिद्ध वर्णनकर्ता भी थे। वह अपने *कुनाह* **अबू हुरैरा** "एक बिल्ली के बच्चे के पिता" के नाम से जाने जाते थे, बिल्लियों के प्रति उनके लगाव के संदर्भ में, और वह अश्ब अल-सुफा का सदस्य थे। यह स्पष्ट नहीं है कि उनका वास्तविक नाम क्या है, सबसे लोकप्रिय राय यह थी कि इनका नाम यह अब्द अल-रहमान इब्न सखर अलदाउदी है। अबू हुरैरा ने मुहम्मद के साथ में लगभग 2 साल 3 महीने बिताए और उनके साथ अभियान और यात्राएं कीं। उन्हें कम से कम 5374 हदीस के वर्णन करने का श्रेय दिया जाता है।

प्रारंभिक जीवन
--------------

हज़रत अबू हुरैरा , बानी दौस की अरब जनजाति से थे और बानी दौस के क्षेत्र में पैदा हुयें थें जो उस समय असीर में था। उनके पिता की मृत्यु हो गई थी, केवल उनकी मां थीं और कोई नहीं था।

संदर्भ
------

1. ↑  Sahih Bukhari Volume 001, Book 003, Hadith Number 118
2. ↑  El-Esabah Fi Tamyyz El Sahabah. P.7 p. 436.
3. ↑  Shorter Urdu Encyclopedia of Islam, University of the Punjab, Lahore, 1997, pg. 65.
अमेरिकी डाइम का सिक्का - आगे का रुख़
अमेरिकी डाइम का सिक्का - पीछे का रुख़
**डाइम** (अंग्रेज़ी: dime) संयुक्त राज्य अमेरिका का एक सिक्का है जिसकी क़ीमत १० सेंट होती है। एक अमेरिकी डॉलर में १० डाइम होते हैं। जितने भी सिक्के आधुनिक युग में अमेरिका में प्रचलित हैं उनमें डाइम सबसे पतला और छोटे आकार का सिक्का है।

शब्द की उत्पत्ति
----------------

"डाइम" शब्द पुरानी फ़्रांसिसी भाषा के "disme" शब्द से आता है जिसे "दीमे" उच्चारित किया जाता था। "दीमे" का अर्थ है "दसवा हिस्सा"।

इतिहास
------

१७८३ में थॉमस जॅफ़रसन, बेंजामिन फ्रैंकलिन, ऐलॅक्सैन्डर हैमिलटन और डेविड रिटनहाउस ने संयुक्त राज्य में दशमलव पर आधारित मुद्रा बहाल करने का पहला प्रस्ताव रखा। हैमिलटन संयुक्त राज्य के पहले खज़ाने के सचिव थे और उन्होंने १७९१ में उस प्रस्ताव को आगे बढ़ाते हुए अमेरिकी कांग्रेस (संसद) में छह ऐसे दशमलव पर आधारित सिक्के गढ़ने की बात रखी, जिनमें से एक डाइम था। १७९६ से १८३७ तक, डाइम के सिक्के ८९.२४% चांदी और १०.७६% ताम्बे के बने होते थे। चांदी महंगा होने की वजह से यह सिक्के छोटे अकार के होते थे, वरना कुछ लोग सिक्कों को पिघाल कर उनकी धातु बेचने का ग़ैर-क़ानूनी काम करने लगते। १८३७ में चांदी की तादाद बढ़ा कर ९०% और ताम्बे की घटा कर १०% कर दी गयी और डाइम का आकार और भी छोटा कर दिया गया (उसका व्यास १८.८ मिलीमीटर से घटाकर १७.९ मिलीमीटर कर दिया गया जो आज भी क़ायम है)। १९६५ के बाद डाइम से चांदी हटा दी गयी। तब से डाइम का अंदरूनी हिस्सा शुद्ध ताम्बे का होता है जिसके ऊपर एक ७५% ताम्बे और २५% निकल की मिश्रित परत बैठाई जाती है।

इन्हें भी देखें
---------------

* अमेरिकी डॉलर

सन्दर्भ
-------

1. ↑  रैंडम हाउस डिक्शनरी - रैंडम हाउस शब्दकोश में डाइम की परिभाषा (अंग्रेज़ी में) Archived 2011-05-07 at the Wayback Machine, ११ मई २०११ को अभिगामित
2. 1 2  संयुक्त राज्य के सिक्कों की कुंजी, २००४ संस्करण (अ गाइडबुक ऑफ़ युनिटिड स्टेट्स कौइंज़, २००४ एडिशन, अंग्रेज़ी में), रॉबर्ट ऍस योमन, व्हीटमन पब्लिशिंग, २००३, आई॰ऍस॰बी॰ऍन॰ संख्यांक १-५८२३८-१९९-२
3. ↑  बहुत पूछे जाने वाले सवाल (फ्रीक्वेंटली आस्क्ड क्वेस्चन्ज़, अंग्रेज़ी में) Archived 2006-08-20 at the Wayback Machine, संयुक्त राज्य टकसाल, १९ जुलाई २००६ को अभिगामित
**अनर्जक आस्ति** (अथवा अनर्जक संपत्ति या परिसंपत्ति) से तात्पर्य बैंकिंग व वित्त उद्योग में ऐसे ऋण (लोन) से है, जिसका लौटना संदिग्ध हो। अंग्रेजी में इसे एन पी ए अथवा *नॉन परफार्मिंग एसेट* कहा जाता है। अंग्रेजी संस्करण से अनुवादस्वरूप और भी कई नाम मीडिया में दिए जाते हैं - यथा गैर-निष्पादनकारी संपत्ति आदि।

बैंक अपने ग्राहकों को जो ऋण प्रदान करता है, उसे अपने खाते में आस्ति (संपत्ति) के रूप में दर्शाता है। यदि किसी कारणवश यह आशंका हो कि ग्राहक यह ऋण लौटा नहीं पाएगा तो एसे ऋणों को अनर्जक आस्ति कहा जाता है। किसी भी बैंक की आर्थिक सेहत को मापने के लिए यह एक महत्त्वपूर्ण पैमाना है तथा इसमें वृद्धि होना किसी बैंक की सेहत के लिए चिंता का विषय ही होता है। हाल ही में (फरवरी 2014) भारत के यूनाइटेड बैंक ऑफ इंडिया की प्रमुख को अपना पद बेकाबू हो चुके फंसे कर्जे [एनपीए] एनपीए पर लगाम लगाने में नाकाम रहने की वजह से खोना पड़ा।

एनपीए को नियंत्रण में रखने के लिए हर देश के नियामक मापदंड निर्धारित करते हैं जिनका अनुपालन वित्तीय संस्थाओं के लिए आवश्यक होता है।

२००८ के वैश्विक आर्थिक संकट के बाद अनर्जक आस्तियों को शीघ्र चिन्हित करने व खातों में सही तरीके व इमानदारी से दर्शाने पर ज़ोर दिया गया है।

भारतीय बैंकिंग क्षेत्र में एन पी ए
----------------------------------

2013-14 के आर्थिक सर्वेक्षण में भारतीय बैंकिंग सैक्टर में एनपीए में बढ़ोतरी पर चिंता व्यक्त की गई तथा इन्हैं कम करने के लिए निम्नलिखित प्रयासों पर जोर दिया गया।

• बैंकों में वसूली के लिए उनके मुख्‍यालय/क्षेत्रीय कार्यालय/प्रत्‍येक ऋण वसूली ट्रिब्‍यूनल (डीआरटी) में नोडल अधिकारियों की नियुक्ति। 
• बैंकों द्वारा घाटे की परि‍सम्‍पत्तियों की वसूली पर जोर और परि‍सम्‍पत्ति पुनर्गठन कंपनियां संकल्‍प एजेंटों की नियुक्ति। 
• राज्य स्तर के बैंकरों की समितियों को राज्य सरकारों के साथ होने वाले मामले सुलझाने के लिए सक्रिय होने के निर्देश देना। 
• बैंकों में जानकारी साझा करने के आधार पर नये ऋण स्वीकृत करना। 
• एनपीए का क्षेत्र/गतिविधि के आधार पर विश्लेषण करना आदि।

* वर्तमान में यह 6.5 % है।

इन्हें भी देखें
---------------

* अनर्जक ऋण

सन्दर्भ
-------

1. ↑  "संग्रहीत प्रति". मूल से 3 मई 2014 को पुरालेखित. अभिगमन तिथि 3 मई 2014.
2. ↑   Archived 2014-05-03 at the Wayback Machine निजी बैंकों का बढ़ रहा एनपीए
3. ↑   एनपीए की वजह से यूबीआइ प्रमुख की विदाई
4. ↑  "संग्रहीत प्रति". मूल से 14 जुलाई 2014 को पुरालेखित. अभिगमन तिथि 9 जुलाई 2014.

बाहरी कड़ियाँ
-------------

* भारतीय रिज़र्व बैंक की साईट पर मानक ऑनलाईन हिन्दी शब्दावली
* बैंकों ने जितना डुबाया उतने में देश उबर जाता (बीबीसी हिन्दी)
* अनर्जक परिसंपत्तियाँ
**अनवर अहमद** (1909-1992) (कलमी नाम अहमद), एक भारतीय कार्टूनिस्ट और हिंदुस्तान टाइम्स में एक लोकप्रिय कार्टून पट्टी के केंद्रीय पात्र बड़े पेटवाला पगड़ीदार चंदू के निर्माता थे।

जीवन और कैरियर
--------------

अहमद रावलपिंडी (उस समय भारत) में 1909 में पैदा हुए थे और लाहौर के गवर्नमेंट कॉलेज से विज्ञान में स्नातक उपाधिकी प्राप्त की। उनहोंने *दी पायोनियर* लखनऊ के विज्ञापन अनुभाग में शामिल होने से पहले एक चीनी के मिल में काम किया था। उनकी प्रतिभा देखकर उन्हें डेसमंड, समाचारपत्र संपादक ने चुन लिया और वह कार्टूनिस्ट बन गये थे। *दी पायोनियर* के ब्रिटिश-समर्थक होने के कारण अहमद "दी डोन" समाचारपात्र के लिए कम किये जहाँ पर उन्हें दिक्कत हुई क्यूंकि यह मुस्लिम लीग के राजनीतिक प्रचार का समर्थक था।

1946 में अहमद हिंदुस्तान टाइम्स का हिस्सा बने जहां वह कार्टूनिस्ट शंकर की जगह पर नियुक्त हुए। कार्टूनिस्ट कमल सरकार के मुताबिक 1946 और 1950 के बीच वर्षों के लिए अहमद अपनी चरम पर थे। 1947 में अपने कार्टून में मुस्लिम लीग की आलोचना करने के कारण इस्लामी कट्टरपंथी गुटों को खतरों को ध्यान में रखते हुए लिए महात्मा गांधी ने अहमद को सलाह दी कि भारत तुरंत छोड़ दें। अहमद इंग्लैंड चले गए जहाँ से उन्होंने अपने पत्र में योगदान के जारी रखा। वह 1948 में लौट आए और उनकी 1961 में सेवानिवृत्ति तक अख़बार के मुख्या कार्टूनिस्ट बने रहे। इसके बाद उनहोंने अपने बनाए हुए कॉमिक स्ट्रिप 'चंदू' के माध्यम से अपने पूर्व कार्यालय से जुड़े रहे। यह साधारण आदमी का चरित्र एक लंगोटी पहने हुए था और अहमद के एक दोस्त आधारित था। कार्टूनचित्रकार इ पि उन्नी के अनुसार यह किसी भारतीय का पहला लोकप्रिय कार्टून स्ट्रिप था।

अहमद द्वारा लिखित पुस्तक
------------------------

अहमद (1951). *Ahmed's Political Pot-pourri: A Collection of Cartoons and Strips*. प्रस्तावना सी. राजगोपालाचारी के द्वारा. हिंदुस्तान टाइम्स, 1951

सन्दर्भ
-------

1. ↑  Singh, Kuldip (16 जुलाई 1992). "Obituary: Enver Ahmed". *The Independent*. मूल से 13 जनवरी 2015 को पुरालेखित. अभिगमन तिथि 31 मई 2012.
2. 1 2  Unny, E. P. (1 अप्रैल 2006). "The Indian Cartoon: An Overview". प्रकाशित Asharani Mathur (संपा॰). *The Indian media: illusion, delusion, and reality : essays in honour of Prem Bhatia*. Rupa. मूल से 31 दिसंबर 2013 को पुरालेखित. अभिगमन तिथि 23 अप्रैल 2012.
3. ↑  Sarkar, Kamal (1970). "Cartoonists of the Fifties". *Vidura*. 100 Years of Indian Cartoons. Press Institute of India. **7**: 39. अभिगमन तिथि 23 अप्रैल 2012.
4. ↑  "Obituary". *इंडिया टुडे*. **17** (13–23). 1992.

बाहिरी कड़ियाँ
--------------

* अनवर अहमद वर्ल्डकाट वेबसाईट पर
**डॉ अश्विनी भिड़े-देशपांडे (Ashwini Bhide-Deshpande)** (जन्म ७ अक्टूबर, १९६०) मुंबई से एक हिंदुस्तानी शास्त्रीय संगीत गायक हैं। वह जयपुर-अतरौली घराना से हैं हालांकि वह मेवाती घराना एंड पटियाला घराना.प्रभावित से भी हैं।

**जीवनी**

अश्विनी भिड़े देशपांडे मुंबई के एक हिंदुस्तानी गायक हैं। वह प्रभात संयोगिता से भी जुड़ी हुई हैं, जिसे एक नई सुबह के गीत या प्रभात के गीतों के रूप में भी जाना जाता है, जो मूल रूप से प्रभात रंजन सरकार द्वारा रचित है। वह अपने हिंदुस्तानी गायन में जयपुर-अतरौली घराने का अनुसरण करती है, और वह मेवाती और पटियाला घरानों से भी प्रभावित है, खयाल, भजन, ठुमरी आदि उनकी गायन की विभिन्न विधाएं हैं। वह भाभा परमाणु अनुसंधान केंद्र से बायोकेमिस्ट्री में डॉक्टरेट की उपाधि प्राप्त करती है। वह म्यूजिकल पीस भी बनाती है अश्विनी भिडे उसका पहला नाम है। उनका जन्म मुंबई, महाराष्ट्र में एक संगीत परिवार में हुआ था। उन्होंने बहुत कम उम्र में हिंदुस्तानी संगीत की दुनिया में पहल की थी, और उन्होंने नारायणराव दातार से औपचारिक सबक लिया। उसने अपनी मां से संगीत की जयपुर-अतरौली शैली सीखना शुरू करने से पहले गंधर्व महाविद्यालय से संगीत विशारद पूरा किया। वह पढ़ाई में भी एक शानदार छात्र है, जिसने माइक्रोबायोलॉजी में मास्टर डिग्री और बायोकेमिस्ट्री में डॉक्टरेट की पढ़ाई पूरी की। उन्होंने संगीत में मास्टर की डिग्री भी ली। विज्ञान के विषयों के साथ अपने शैक्षणिक वर्षों के दौरान, उन्होंने कभी भी संगीत को अपना पेशा नहीं माना। लेकिन नियति कुछ और थी, और वह संगीत की दुनिया में उतर गई और प्रसिद्धि और लोकप्रियता भी अर्जित की। वह अपने गायन के लिए जयपुर-अतरौली घराने का कड़ाई से पालन नहीं करती है। इसके बजाय वह कुछ और संगीत शैलियों जैसे पटियाला, मेवाती आदि को शामिल करती है। इस प्रकार अश्विनी ने अपनी संगीत शैली बनाई है, और इन तीनों गायन शैलियों पर उनकी एक मजबूत कमान है, उन्होंने अपनी कई बैंड स्टाइल बनाई हैं, और एक पुस्तक के रूप में प्रकाशित किया है। राग रचनंजलि शीर्षक से 2 में एक ही पुस्तक का दूसरा खंड प्रकाशित एक संगीत विद्वान ने सुनहरी आवाज के साथ आशीर्वाद दिया|

इन्हें भी देखें
---------------

* गायक

सन्दर्भ
-------

1. ↑  "An innovative evening raga". *The Telegraph*. July 27, 2007. मूल से 23 मार्च 2018 को पुरालेखित. अभिगमन तिथि 1 अप्रैल 2018.
किसी CAD Model को बनाने की प्रक्रिया - पहले आरेख, फिर सतह और फिर आयतन। इसके बाद और आयतन जोड़ना, गोल बनाना, खोखला करना इत्यादि 
Solid Modeling - ठोस वस्तुओं के प्रारूप बनाने को **ठोस प्रतिमन** कह सकते हैं। इसका काम भौतिक वस्तुओं के गणकीय (या गणितीय) समरूप तैयार करना है। इसका प्रयोग यांत्रिकी, एनिमेशन, विश्लेषण और उत्पादन जैसी विधाओं में होता है। 

इसका उद्देश्य ठोस आकृतियों को कंप्यूटर पर दिखाया, रूप और आकार बदलना, काट सकना, जोड़ करना इत्यादि जैसे कामों के लिए तैयार करना है। इसके मॉडल बना देने से इसको एकदम सूक्ष्म जालों द्वारा आच्छादित कर इस पर बल और गति के प्रभाव के विश्लेषण भी किये जाते हैं। इसके करने के लिए जिन सॉफ्‍टवेर या तकनीक का इस्तेमाल किया जाता है उनमें AutoCAD, ProEngineer, UG के नाम प्रसिद्ध हैं।

नाम
---

इसका नाम जो Solid Modeling का अर्थ दर्शाता है - किसी भौतिक वस्तु (खासकर ठोस वस्तुओं ) को कंप्यूटर पर देखने लायक नमूना बनाने से है। यह ठोसों को देख सकने के आधारभूत तकनीक के लिए प्रयुक्त होता है। यह ठोस विश्लेषण और कंप्यूटर ग्राफ़िक्स की विधा से अलग है।

तकनीक
-----

पृष्ठभूमि तकनीक के तौर पर इसमें स्थान को या आकाश को छोटे-छोटे घन आयतनों में बाँट दिया जाता है। जब आप कोई वस्तु बनाते हैं तो ये सुनिश्चित किया जाता है कि कौन का छोटा-घन आपकी वस्तु का अंग है और कौन सा नहीं। जो छोटा-घन आपकी वस्तु का अंग है उसे आपकी वस्तु का रंग, चमक और गुण (जैसे तन्यता, मजबूती, ताप-चालकता) इत्यादि का मान दे दिया जाता है। इसके बाद उसे प्रदर्शित करने या विश्लेषण करने में आसानी होती है। इन अणु आयतनों को Voxel कहते हैं। 

प्रदर्शन के बारे में ये ध्यान रखें कि किसी अपारदर्शी वस्तु के उपरी सतह पर जो होगी वही आपको दिखेगी, अन्दर की चीज़ नहीं। अगर आपको अन्दर की चीजें देखनी है तो ठोस को काटने जैसी क्रिया की जाती है।

सन्दर्भ
-------

साँचा:गणक-आधार
**अश्वमीन** या **समुद्री घोड़ा** (Seahorse) समुद्र में पायी जाने वाली छोटी मछलियों की ५४ प्रजातियों का नाम है जो हिप्पोकैम्पस जीनस में आतीं हैं। समुद्री घोड़ा एक विचित्र प्रकार की मछली है। इसका सिर घो़ड़े के सिर से मिलता-जुलता है, इसलिए इसका नाम समुद्री घोड़ा पड़ गया। इसका शरीर कड़ा और चिकना होता है तथा पूँछ साँप जैसी होती है। यह अक्सर गर्म समुद्रों के पास समुद्री घास और छोटे-छोटे पौधों के साथ पूँछ की कुंडली बनाकर चिपका रहता है। इसकी अधिकतर आदतें मछलियों से अलग होती हैं। 

समुद्र के पानी में बहती हुई किसी चीज को खाते समय भी ये अपनी पूँछ समुद्री घास से चिपकाए रहते हैं। ये सफेद पीले और लाल रंग के होते हैं। इनकी सौ से अधिक प्रजातियाँ पाई जाती हैं। इनकी लंबाई २.५ सेमी से ३०.५ सेमी तक होती है। ये फिन का इस्तेमाल करते हुए सीधी स्थिति में तैरते हैं।   
इसकी दोनों आँखें एक-दूसरे से स्वतंत्र काम करती हैं, नर समुद्री घोड़े के पेट पर कंगारू की तरह थैली होती है। मादा इसी थैली में अंडे देती है। इस थैली में ही अंडों से बच्चे बनते। अंडों से बच्चे बनने में ४५ दिन का समय लगता है8। इसके बाद नर थैली खोलकर बच्चों को समुद्र में छोड़ देता है। नर समुद्री घोड़ा एक वर्ष में अंडों को तीन बार अपनी थैली में "से" सकता है। एक बार में वह इसमें पचास अंडों को रख सकता है। मादा से मिलने के बाद ५ सप्ताह में इसके पेट की थैली में अंडे तैयार हो जाते हैं। समुद्री घोड़ा केवल गर्मियों में ही दिखाई देता है। यह किसी को पता नहीं कि सर्दियों में यह कहाँ चला जाता है। यह मछली खाने के काम नहीं आती। समुद्री घोड़े को दूसरी मछलियाँ भी खाना पसंद नहीं करतीं। इसलिए इसे शत्रुओं का खतरा कम हो जाता है। अश्व्मीन का आकार 1.५ से 35.५ सेंटीमीटर तक होता है सामान्य रूप से मछलियों में से अश्वामिन के पास एक अच्छी लचीली गर्दन होती है. ये छोटे जिव तैरने में काफी कमजोर होते है इनकी पूंछ के ऊपरी हिस्से पर मोरपंख जैसे बेहद छोटे से पंख होते है लेकिन ये तेजीसे तैरने लायक मदद नहीं करते.

सन्दर्भ
-------

1. ↑  Rafinesque Schmaltz, C. S. (1810). "G. Hippocampus". *Caratteri di alcuni nuovi generi e nuove specie di animali e piante della Sicilia: con varie osservazioni sopra i medesimi*. Palermo: Sanfilippo. पृ॰ 18.
2. ↑  *Hippocampus* Rafinesque, 1810 Archived 2011-07-14 at the Wayback Machine, WoRMS
3. ↑  Duvernoy, HM (2005). "Introduction". *The Human Hippocampus* (3rd संस्करण). Berlin: Springer-Verlag. पृ॰ 1. आई॰ऍस॰बी॰ऍन॰ 3-540-23191-9.
**ढांक गुफाएँ** (Dhank Caves) भारत के गुजरात राज्य के राजकोट ज़िले की उपलेटा तालुका में ढांक गाँव के समीप स्थित गुफाएँ हैं। इनमें [[पश्चिमी क्षत्रप] के काल में शिलाओं को तराशकर जैन व बौद्ध मूर्तियाँ व अन्य शिल्पकलाएँ बनाई गई थीं। जैन गुफाओं में आदिनाथ, शांतिनाथ और पार्श्वनाथ की आकृतियाँ मिलती हैं।

विवरण
-----

ढांकगिरि प्रसिद्ध प्राचीन नगर वल्लभीपुर के निकट स्थित जैन तीर्थ स्थान है। ढंकगिरि, 'शत्रुंजय पर्वत' का ही एक नाम है। सातवाहन के गुरु और पादलिप्त सूर के शिष्य सिद्ध नागार्जुन ढंकागिरि में रहकर रसविद्या या 'अलकीमिया' की साधना किया करते थे। इस तथ्य का उल्लेख जैन ग्रंथ 'विविध तीर्थ कल्प' में है- 

*ढंक पव्वए रायसी हराय उत्तस्स भोपाल नामियं धुअं रूप लावव्ण संपन्नं दठठूणं जायाणुरास्स तं सेवमाणस्स वासु गिणोपूत्तोनागाज्जुणो नाम जाओ।*

इन्हें भी देखें
---------------

* राजकोट ज़िला

बाहरी कड़ियाँ
-------------

* ढंकगिरि, ढंकगिरि के बारे में सम्पूर्ण जनकारी

सन्दर्भ
-------

1. ↑  "Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068
2. ↑  "Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681
3. ↑  "India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702
**आसिया बीबी ईशनिन्दा मामला** पाकिस्तान की ईसाई महिला आसिया नोरीन को ईशनिन्दा के आरोप में पाकिस्तान के एक न्यायालय द्वारा दिया गया दण्ड है। इस मामले में सन २०१० में उसे मृत्युदण्ड सुनाया गया था। किन्तु २०१८ में पाकिस्तान के सर्वोच्च न्यायालय ने उसे दोषमुक्त कर दिया था।

मामला
-----

आसिया बीबी का तीन मुस्लिम महिलाओं से विवाद हो गया था। वह लाहौर के शेखपुरा स्थित अपने खेतों में काम कर रही थीं। तेज घूप में काम करने के कारण उन्हें प्यास लगी और उन्होंने कुंए के पास मुस्लिम महिलाओं के लिए रखे पानी के गिलास से पानी पी लिया। मुस्लिम महिलाओं ने इस बात का काफी विरोध किया।

इसके कुछ दिनों बाद मुस्लिम महिलाओं ने विरोध दर्ज कराया कि आसिया ने ईसा मसीह और पैगंबर मोहम्मद की तुलना की है। उन्होंने आसिया पर ईशनिन्दा के तहत मामला भी दर्ज करा दिया। इसके बाद पाकिस्तान पेनल कोर्ट की धारा 295-सी के तहत आसिया को गिरफ्तार किया गया। इस कानून के तहत आरोपी को मौत की सजा सुनाई जाती है।

सन २०१० में शेखपुरा के एक जज ने इस मामले में उसे मृत्युदण्ड दे दिया। लाहौर के उच्च न्यायालय ने इस दण्ड को जारी रखा। नवम्बर २०१४ में उसके वकील ने पाकिस्तान के सर्वोच्च न्यायालय में गुहार लगायी। ३१ अक्टूबर २०१८ को वहाँ उसे दोषमुक्त कर दिया गया। इस निर्णय के विरोध में पाकिस्तान की इस्लामी पार्टियों ने भारी प्रदर्शन किए जिसमें तहरीक-ए-लबाइक नामक पार्टी प्रमुख थी। जब सज़ा रद्द करने का फ़ैसला आया था तो हज़ारों प्रदर्शनकारियों ने हिंसक प्रदर्शन किया था।

माना जाता है कि रिहाई के बाद हिंसा की आशंका के चलते उन्हें ख़ुफ़िया एजेंसियों ने अपनी सुरक्षा में रखा था। आसिया बीबी के वकील सैफ़ उल मलूक ने बीबीसी को बताया कि वो ७ मई को २०१९ कनाडा पहुंच गई हैं। माना जा रहा है कि उनकी दो बेटियां पहले ही देश छोड़ कर कनाडा पहुंच चुकी हैं, जहां उन्हें शरण दिया गया है।

सन्दर्भ
-------

1. ↑  "एक गिलास पानी ने दिलाई आसिया को मौत की सजा". मूल से 1 फ़रवरी 2020 को पुरालेखित. अभिगमन तिथि 1 फ़रवरी 2020.
2. ↑  आसिया बीबी ने आख़िरकार पाकिस्तान छोड़ दिया

इन्हें भी देखें
---------------

* पाकिस्तान में अल्पसंख्यकों की स्थिति

बाहरी कड़ियाँ
-------------

* पाकिस्तान पर तमाचा मार कर चली गई आसिया बीबी
* 'आखिरकार आजादी!' आसिया बीबी की जुबानी
* आसिया बीबी : पाकिस्तान में ईशनिंदा का सबसे बदनाम मुक़दमा
**आयोआना सिउटा** (रोमानियाई: Ioana Ciută) एक रोमानियाई पर्यावरण कार्यकर्ता और पत्रकार हैं। वह बुखारेस्ट में रहती है। वह सीईई बैंकवॉच नेटवर्क के लिए ऊर्जा अभियान समन्वयक के रूप में कार्य करती है। यह मध्य और पूर्वी यूरोप में सक्रिय एक वैश्विक नेटवर्क है। यह उस देश में पर्यावरण गैर सरकारी संगठनों के सबसे बड़े नेटवर्क में से एक है।

व्यावसायिक करिअर
----------------

आयोआना सिउटा 2014 में "बाल्कन विदाउट कोल" अभियान के समन्वयक के रूप में Bankwatch में शामिल हुई थी। यह पश्चिमी बाल्कन में नई कोयला खदानों के निर्माण को रोक रही थी। आयोआना सिउटा ने रोमानिया और बुल्गारिया में परमाणु ऊर्जा विकास को कवर कि थी। यह Bankwatch में शामिल होने से पहले थी। इसने ग्लोबल वार्मिंग पर अंतर्राष्ट्रीय वार्ता का अनुसरण कि। उनके पास पत्रकारिता की डिग्री है। हालांकि, उनकी पर्यावरण संबंधी सक्रियता उनके पत्रकारिता कार्य से पहले की है।

अंतर्राष्ट्रीय राजनीति में भूमिकाएँ
-----------------------------------

आयोआना सिउटा सर्बिया, बोस्निया और हर्जेगोविना, मोंटेनेग्रो और मैसेडोनिया सहित विभिन्न देशों के सदस्यों के साथ-साथ परियोजना भागीदारों के अपने समूहों के साथ घनिष्ठ संबंध बनाती है। उन्होंने राष्ट्रीय अभियानों में उनका समर्थन की है। इसके अलावा, उन्होंने कठोर पर्यावरणीय क्षेत्रीय नीतियों के लिए भी उनका समर्थन की है।

सन्दर्भ
-------

1. 1 2 3  "Ioana Ciută, Author at China Dialogue". *China Dialogue* (अंग्रेज़ी में). अभिगमन तिथि 2022-04-26.
2. 1 2 3  "Ioana Ciută". *Bankwatch* (अंग्रेज़ी में). अभिगमन तिथि 2022-04-26.
3. 1 2 3  Xing, Li (2021-06-14). China-EU Relations in a New Era of Global Transformation. Routledge. ISBN 978-1-000-40756-3.
4. 1 2  Memoirs of the Section of Philological Sciences, Literature and Arts of the Academy of the Socialist Republic of Romania (in Romanian). Editura Academiei Române. 1989.
5. 1 2 3  Marineasa, Viorel (1990). În pasaj: roman (in Romanian). Editura Militară. ISBN 978-973-32-0129-8.
स्थान - वडक्कुंनाथ मंदिर, तृश्शूर। 

आनयूट्टु नामक यह अनुष्ठानपरक रस्म तृश्शूर के वडक्कुंनाथ मंदिर में संपन्न होती है। इसमें हाथियों को विशेष रूप की औषधियों से बना खाद्य पदार्थ खिलाया जाता है। हाथियों के स्वास्थ्य संरक्षण की दृष्टि से यह औषधीय चिकित्सा अत्यंत महत्त्व रखती है। 

कर्कट मास (जुलाई - अगस्त) की पहली तारीख को आनयूट्टु का आयोजन किया जाता है। यह महीना आयुर्वेद चिकित्सा के लिए भी उपयुक्त है। 

कैसे पहुँचें - 
निकटतम रेलवे स्टेशन - तृश्शूर स्टेशन से थोड़ी दूर पर है वडक्कुंन्नाथ मंदिर। 
निकटतम एयरपोर्ट - कोच्चि अन्तर्राष्ट्रीय हवाई अड्डा, नेडुम्बाश्शेरी, जहाँ से तृश्शूर को 58 किलोमीटर।

| * दे
* वा
* सं
केरल |
| --- |
| राजधानी: तिरुवनन्तपुरम |
| वेषय | 
* इतिहास
* भाषा
* भूगोल
* जलवायु
* अर्थ व्यवस्था
* भोजन
* संस्कृति
* चित्रकला
* वास्तुकला
* संगीत
* पर्यटन
* राजनीति

 | केरल का राजचिह्न |
| जिले | 
* आलाप्पुड़ा जिला
* इडुक्की जिला
* एर्नाकुलम जिला
* कन्नूर जिला
* कासरगोड जिला
* कोल्लम जिला
* कोट्टयम जिला
* कोड़िकोड जिला (कैलीकट)
* तिरुवनन्तपुरम जिला (त्रिवेन्द्रम)
* त्रिस्सूर जिला
* पत्तनमतिट्टा जिला
* पालक्काड जिला  (पालघाट)
* मलप्पुरम जिला
* वायनाड जिला

 |
| शहर | 
* तिरुवनन्तपुरम
* कोच्चि
* कोड़िकोड
* कोल्लम
* त्रिस्सूर
* कन्नूर

 |
| उत्सव | 
* आनयूट्टु
* ओणम
* विषु
* मच्चाट्टु मामांकम

 |
**आयेशा लेमु** (जन्म: **ब्रिजेट आयेशा हनी**, 5 जनवरी 1940 - 2019; इंग्लिश: Aisha Lemu) ब्रिटिश मूल की लेखक और धार्मिक शिक्षिका थी।

परिचय
-----

आयेशा लेमु ने इंग्लिश को विदेशी भाषा के रूप में पढ़ाने के लिए स्नातकोत्तर योग्यता के लिए **लंदन विश्वविद्यालय** के एक कॉलेज में अध्ययन किया। वहीं सभी धर्मो का अध्ययन किया और **इस्लाम** धर्म से प्रभावित ही कर मुसलमान हो गयीं।  

नाइजीरिया में अपना अधिकांश जीवन अपने पति के साथ धार्मिक गतिविधियों में बिताया।

पुस्तकें
--------

कई भाषाओं का ज्ञान रखती थी, इंग्लिश के बाद अरबी भाषा भी सीखी और कई पुस्तकें लिखी।  

प्रथम **पुस्तक** "विद्यार्थी का इस्लाम से परिचय" के पश्चात महिलाओं की शिक्षापर केंद्रित पुस्तकें लिखीं।

मुख्य उपलब्धि
-------------

1985 में आयेशा लेमू ने मुस्लिम महिलाओं के साथ नाइजीरिया में मुस्लिम महिला संघों की फेडरेशन (FOMWAN) की स्थापना की और **चार वर्षों** के लिए प्रथम राष्ट्रीय अमीरा के रूप में चुनी गई।

मृत्यु
------

5 जनवरी 2019 को नाइजीरिया में आयेशा लेमू की मृत्यु हो गई।

बाहरी कडियां
------------

* आयेशा लेमु *डेली ट्रस्ट* पर

इन्हें भी देखें
---------------

* फातिमा ग्रिम
* क्रिस्टियाने बाकर
* रुकैया वारिस मकसूद
* सिल्विया रोमानो
* युवान रिडले
* फालेरिया बोरोखोफा

सन्दर्भ
-------

1. ↑  डा. अब्दुल, ग़नी फारूक (2008). *श्रीमती आयशा ब्रिजेट हनी* (प्रथम संस्करण). दिल्ली: मधुर संदेश संगम. पृ॰ 267 से 273. मूल से 16 सितंबर 2015 को पुरालेखित. अभिगमन तिथि 6 जून 2020.
2. ↑  "'Education Should Be Priority of All Muslim Women'-Aisha Lemu. | HighBeam Business: Arrive Prepared". *business.highbeam.com*. मूल से 2014-01-04 को पुरालेखित. अभिगमन तिथि 2017-10-30.
3. ↑  Nawab, Suraiya (1997). *The contribution of women to Muslim Society: a study of selected autobiographical and bibliographical literature* (PDF). Johannesburg: Rand Afrikaans University. मूल (PDF) से 2014-01-06 को पुरालेखित. अभिगमन तिथि 2017-10-30.
जोसेफ विलियम लॉक (जन्म 24 सितंबर 2003) एक समलैंगिक मैक्स अभिनेता हैं। लॉक को नेटफ्लिक्स सीरीज़ हार्टस्टॉपर में चार्ली स्प्रिंग के रूप में उनकी भूमिका के लिए जाना जाता है।

प्रारंभिक जीवन और शिक्षा
------------------------

जोसेफ विलियम लॉक का जन्म 24 सितंबर 2003 को हुआ था। वह डगलस, आइल ऑफ मैन में पले-बढ़े। उन्होंने बल्लाकरमीन हाई स्कूल में पढ़ाई की। उन्होंने अप्रैल 2022 में आईटीवी की दिस मॉर्निंग को बताया कि वह राजनीति, इतिहास और अंग्रेजी में ए-लेवल परीक्षा के लिए अध्ययन कर रहे थे।

हाई स्कूल में रहते हुए, लॉक और तीन साथी छात्रों ने आइल ऑफ मैन में सीरियाई शरणार्थियों का स्वागत करने की व्यवहार्यता की जांच करने के लिए सरकारी अधिकारियों को एक याचिका प्रस्तुत की।

करियर
-----

उन्होंने 2020 के नेशनल थिएटर कनेक्शंस के साथ-साथ गेयटी थिएटर में प्रस्तुतियों और केंसिंग्टन आर्ट सेंटर के युवा समूह के साथ भाग लिया।

अप्रैल 2021 में, यह घोषणा की गई थी कि लॉक 2022 की नेटफ्लिक्स आने वाली श्रृंखला हार्टस्टॉपर में किट कॉनर के साथ अपनी पहली टेलीविजन भूमिका में चार्ली स्प्रिंग के मुख्य चरित्र के रूप में अभिनय करेंगे, जो ऐलिस ओस्मान द्वारा इसी नाम के वेबकॉमिक और ग्राफिक उपन्यास का एक रूपांतरण है। उन्हें 10,000 अन्य संभावित अभिनेताओं में से चुना गया था।

व्यक्तिगत जीवन
--------------

लोके समलैंगिक है। उन्होंने आइल ऑफ मैन के एक युवा समलैंगिक व्यक्ति होने के अपने अनुभवों और हार्टस्टॉपर श्रृंखला में चार्ली की कहानी के साथ उनकी समानता के बारे में बात की है।

संदर्भ
------

1. ↑  Nast, Condé (2022-04-22). ""Heartstopper" Is the Most Joyous Queer Romance on TV Right Now". *Teen Vogue* (अंग्रेज़ी में). अभिगमन तिथि 2022-08-27.
2. ↑  Duke, Simon (2022-04-28). "Heartstopper actors force hasty change to This Morning schedule". *ChronicleLive* (अंग्रेज़ी में). अभिगमन तिथि 2022-08-27.
3. ↑  "Soho House | Joe Locke". *www.sohohouse.com* (अंग्रेज़ी में). अभिगमन तिथि 2022-08-27.
आधुनिक अश्वनाल इस्पात के बने होते हैं और कीलों के साथ खुरों के निचले भाग से जोड़े जाते हैं
शुभ संकेत के लिए दरवाज़ें पर टंगा अश्वनाल
**अश्वनाल** (horseshoe) धातु या सख़्त प्लास्टिक का बना एक चपटा आकार होता है जिसे घोड़ों के खुरों को पत्थरों, सड़कों व अन्य कठोर स्थानों पर चलते हुए या भार ढोते हुए सुरक्षित रखने के लिए उनके खुरों के नीचे कीलों से लगाया जाता है। खुर केराटिन के बने होते हैं और उनमें कोई स्पर्शबोध नहीं होता इसलिए प्राणी को इस से कोई चोट या पीढ़ा नहीं होती बल्कि उसका खुर घिसने या टूटने से बचा रहता है। कभी-कभी इसे कील से जोड़ने की बजाए एक मज़बूत गोंद से भी चिपकाया जाता है। इसे कभी-कभी **घुड़नाल** भी कहते हैं हालांकि ध्यान दें कि पारम्परिक रूप से "घुड़नाल" वास्तव में घोड़े की पीठ पर रख के चलाई जाने वाली एक प्रकार की तोप हुआ करती थी (इसी प्रकार ऊँट की पीठ पर "शतुरनाल" और हाथी की पीठ पर "गजनाल" हुआ करती थीं)।

अश्वनालों के बारे में सांस्कृतिक अवधारणाएँ व अंधविश्वास
-------------------------------------------------------

कई संस्कृतियों में माना जाता है कि अश्वनालों द्वार पर टंगाने से सौभाग्य आता है और "बुरी नज़र" व "बुरी आत्माएँ" दूर रहती हैं। यह इसलिए भी हो सकता है क्योंकि अश्वनाल लोहे के बने हुए होते थे और लोहे को बुरे प्रभावों के लिए अवरोधक माना जाता है।

इन्हें भी देखें
---------------

* खुर
* घोड़ा

सन्दर्भ
-------

1. ↑  Price, Steven D. (ed.) The Whole Horse Catalog: Revised and Updated New York:Fireside 1998 ISBN 0-684-83995-4 p. 84–87
2. ↑  Evans, J. Warren et al. The Horse Second Edition New York: Freeman 1990 ISBN 0-7167-1811-1 p. 731–739
3. ↑  "सवाई जयसिंह," विरेंद्रस्वरूप भटनागर, राज्स्थान हिन्दी ग्रन्थ अकादमी, १९७२
4. ↑  "Superstition Bash: Horseshoes". Committee for Skeptical Inquiry. मूल से 2 मई 2017 को पुरालेखित. अभिगमन तिथि 22 मार्च 2017.
**इगतपुरी** (Igatpuri) भारत के महाराष्ट्र राज्य के नाशिक ज़िले में स्थित एक नगर है। यह एक पर्वतीय स्थल और नगर परिषद है। यह पश्चिमी घाट पर स्थित है। इगतपुरी रेलवे स्टेशन मुम्बई और नासिक रोड नामक रेलवे स्टेशनों के बीच स्थित है। सड़क मार्ग पर यह व्यस्त राष्ट्रीय राजमार्ग 160 से होते हुए मुम्बई से 130 किमी और नाशिक से 45 किमी की दूरी पर स्थित है। इगतपुरी की औसत ऊँचाई 586 मीटर है।

इगतपुरी अपने बौद्ध ध्यान विपश्यना केन्द्र और वड़ापाव के लिए प्रसिद्ध है। इगतपुरी एक प्रमुख रेलवे स्टेशन है और यहां पर विद्युतधारा में बदलाव के चलते (प्रत्यावर्ती धारा से एकदिष्ट धारा) रेलगाड़ियों के इंजन बदले जाते हैं, साथ ही यहां से चालक और गार्ड भी अपनी पालियां बदलते हैं। इंडियन रेलवे में जितने भी इगतपुरी स्तर के हैं उन सभी स्टशनों में इगतपुरी स्टेशन पर मिलने वाला भोजन सबसे उत्तम है अगर आप घुमक्कड़ प्रवर्ति के हैं तो आप के लिय इगतपुरी से अच्छी जगह कोई नहीं चारों तरफ फैले हुए पहाड़ आपका मन मोह लेते हैं प्रकृति ने अपनी पूरी ताकत लगा कर यहाँ पर अपनी छटा बिखेरी है

जनसांख्यिकी
-----------

भारत की जनगणना 2001 के अनुसार, इगतपुरी की जनसंख्या 31572 थी। पुरुष और महिलाओं की जनसंख्या क्रमश: 52% और 48% है। इगतपुरी की एक औसत साक्षरता दर 74% है। पुरुष साक्षरता 80% है और महिला साक्षरता 67% है। इगतपुरी की जनसंख्या का 14%, 6 वर्ष से कम उम्र के बच्चों का है।

पर्यटन
------

मानसून के दौरान इगतपुरी की यात्रा एक स्वर्गिक अनुभव देती है, चारों ओर फैली हरियाली और झरने एक सुन्दर दृश्य प्रस्तुत करते हैं। कसारा और इगतपुरी स्टेशन के बीच का स्थान अत्यंत ही सुन्दर है ट्रैन इन पहाड़ो के बीच इस तरह इठलाती हुई और अपने सबसे मंद गति से चलती हुई बड़ा ही मनोरम दर्शया पर्स्तुत करती है और जब सूरज ढलता है तो पछी अपने घोसले से निकल कर सूरज को सलामी देते प्रतीत होते हैं। अक्सर हिन्दी फिल्मों का दृश्यांकन यहां किया जाता है।

इन्हें भी देखें
---------------

* नाशिक ज़िला

सन्दर्भ
-------

1. ↑  "RBS Visitors Guide India: Maharashtra Travel Guide," Ashutosh Goyal, Data and Expo India Pvt. Ltd. 2015, ISBN 9789380844831
2. ↑  "Mystical, Magical Maharashtra," Milind Gunaji, Popular Prakashan, 2010, ISBN 9788179914458
3. ↑  Hunter, William Wilson, Sir, et al. (1908). Imperial Gazetteer of India, Volume 18, pp 398–409. 1908-1931; Clarendon Press, Oxford

| * दे
* वा
* सं
महाराष्ट्र |
| --- |
| राजधानी: **मुंबई** |
| विषय | 
* इतिहास
* भूगोल
* अर्थव्यवस्था
* पर्यटन
* मराठी भाषा
* मराठी लोग
* मराठी साहित्य
* मराठी सिनेमा
* मराठी खाना

 |  |
| क्षेत्र | 
* देश
* खान्देश
* कोंकण
* मराठवाड़ा
* विदर्भ

 |
| मंडल ऑर जिले | 

|  |  |
| --- | --- |
| अमरावती मंडल | 
* अकोला
* अमरावती
* बुलढाणा
* वाशीम
* यवतमाल

 |
| कोंकण मंडल | 
* पालघर
* ठाणे
* मुंबई (उपनगरीय)
* मुंबई
* रायगढ़
* रत्नागिरि
* सिंधुदुर्ग

 |
| औरंगाबाद मंडल | 
* औरंगाबाद
* बीड
* हिंगोली
* जालना
* लातूर
* नांदेड़
* उस्मानाबाद
* परभणी

 |
| नागपुर मंडल | 
* भंडारा
* चंद्रपुर
* गढ़चिरौली
* गोंदिया
* नागपुर
* वर्धा

 |
| नाशिक मंडल | 
* अहमदनगर
* धुले
* जलगाँव
* नंदुरबार
* नाशिक

 |
| पुणे मंडल | 
* कोल्हापुर
* पुणे
* सांगली
* सतारा
* सोलापुर

 |

 |
| प्रधान शहर | 
* अमरावती
* औरंगाबाद
* कोल्हापुर
* मुंबई
* नवी मुंबई
* नागपुर
* नासिक
* पुणे
* सोलापुर
* ठाणे

 |
**इगलास** (Iglas) भारत के उत्तर प्रदेश राज्य के अलीगढ़ ज़िले में स्थित एक नगर है। यह इसी नाम की तहसील का मुख्यालय भी है।

भूगोल
-----

इगलास अलीगढ़ शहर से 24 किमी की दूरी पर अलीगढ़-मथुरा रोड के साथ स्थित है। इगलास 27.72 ° N 77.93 ° E पर स्थित है।178 मीटर (584 फीट) की औसत ऊंचाई है। यह अलीगढ़ जिले की तहसीलों में से एक है। नगर क्षेत्र करबन नदी (मथुरा की ओर) से पुरानी नहर (अलीगढ़ की ओर) तक फैला हुआ है। इगलास खैर शहर से 28 किमी और हाथरस शहर से 16 किमी दूर है। यह सासनी से 14 किमी और मथुरा शहर से 40 किमी दूर, भगवान कृष्ण की जन्मभूमि है।

जनसांख्यिकी
-----------

2001 की भारत जनगणना, के अनुसार इगलास शहर की आबादी 11,861 है, जिसमें से 17% 6 वर्ष से कम आयु के हैं। पुरुषों ने 53% जनसंख्या और महिलाओं ने 47% का गठन किया। औसत साक्षरता दर 65% है, जो राष्ट्रीय औसत 59.5% से अधिक है। पुरुष साक्षरता 73% और महिला साक्षरता 57% है।

शिक्षा
------

इगलास शिक्षण संस्थानों के लिए प्रसिद्ध स्थान है। उनकी शिक्षा को आगे बढ़ाने के लिए आसपास के स्थानों से छात्र इगलास आते हैं। एक शैक्षिक केंद्र के रूप में इगलास नियमित और व्यावसायिक दोनों कॉलेजों में छात्रों को कई तरह के विकल्प प्रदान करता है। शहर में ऐसे संस्थान हैं, जो इंजीनियरिंग जैसे पेशेवर क्षेत्र में उच्च शिक्षा के लिए प्राथमिक स्कूल शिक्षा प्रदान करते हैं।

विशेषताएँ
---------

इगलास की 'चमचम' मिठाई यहाँ की सुप्रसिद्ध मिठाई है।

अर्थव्यवस्था
------------

कृषि शैक्षिक संस्थानों द्वारा उत्पन्न सेवाओं के अलावा स्थानीय लोगों के लिए आय का प्राथमिक स्रोत है। आलू क्षेत्र की मुख्य उपज है और इगलास देश के विभिन्न हिस्सों में अच्छी गुणवत्ता वाले आलू के लिए मुख्य सोर्सिंग जगह है। कृषि उत्पादों के भंडारण के लिए इगलास में 25 से अधिक कोल्ड स्टोरेज केंद्र हैं।

इन्हें भी देखें
---------------

* अलीगढ़ ज़िला

सन्दर्भ
-------

1. ↑  "Uttar Pradesh in Statistics," Kripa Shankar, APH Publishing, 1987, ISBN 9788170240716
2. ↑  "Political Process in Uttar Pradesh: Identity, Economic Reforms, and Governance Archived 2017-04-23 at the Wayback Machine," Sudha Pai (editor), Centre for Political Studies, Jawaharlal Nehru University, Pearson Education India, 2007, ISBN 9788131707975
3. ↑  "Falling Rain Genomics, Inc -Iglas". मूल से 12 मई 2018 को पुरालेखित. अभिगमन तिथि 16 मई 2020.
4. ↑  "Census of India 2001: Data from the 2001 Census, including cities, villages and towns (Provisional)". Census Commission of India. मूल से 16 June 2004 को पुरालेखित. अभिगमन तिथि 1 November 2008.